#বর্ধমান: প্রধানমন্ত্রীর নোট বাতিল ইস্যুতে প্রথম থেকেই সরব হয়েছেন মুখ্যমন্ত্রী মমতা বন্দ্যোপাধ্যায় ৷ এরপরই শুরু হয়েছে সিবিআই-এর আক্রমণ ৷ রোজভ্যালি কাণ্ডে ইতিমধ্যেই সিবিআইয়ের হেফাজতে দুই তৃণমূল সাংসদ তাপস পাল এবং সুদীপ বন্দ্যোপাধ্যায় ৷ এই দু’জনের গ্রেফতারের পর কেন্দ্রের প্রতি আক্রমণের ঝাঁঝ আরও বাড়িয়েছেন মমতা বন্দ্যোপাধ্যায় ৷ আজ ‘মাটি উৎসব’-এর মঞ্চে দাঁড়িয়ে মুখ্যমন্ত্রী সাফ বললেন, ‘‘ সিবিআইয়ের মানে বদলেছে ৷ সিবিআই মানে এখন ‘কনস্পিরেসি ব্যুরো অফ ইন্ডিয়া’ ৷ এই কনস্পিরেসি করে দেশকে ধ্বংস করা হচ্ছে ৷ ’’